ভাষা সবার, ভাষা দীর্ঘস্থায়ী এবং ভাষা উৎপাদন সম্পর্কিত। এই তিন মৌলিক স্বভাব ভাষাকে শ্রেণী নিরপেক্ষ করেছে। সংক্ষেপে এটাই আমি বুঝতে পারলাম স্ট্যালিনের ভাষাভাবনা থেকে। আমাদের মান ভাষা প্রমিত ভাষা বিতর্কে শ্রেণি খুব গুরুত্বপূর্ণ হয়ে উঠেছে। বাংলাদেশের একজন বিখ্যাত নাট্য পরিচালক কামালউদ্দিন নীলু তার 'মেটামরফসিস' নাটকের মঞ্চায়নের পর, কাফকার গল্প অবলম্বনে করা ওই নাটকের ভাষা বিষয়ে আমার এক বন্ধুর আপত্তির উত্তরে বলেছিলেন, মাম্মি ড্যাডিদের কথা মাথায় রেখে আমি আমার সংলাপ তৈরি করেছি। কিন্তু আমার মনে হয়েছে, যেমন [..]